kardosdrur/scandi-wiki huggingface dataset:
Gianluca Pessotto

Gianluca Pessotto (født 11. august 1970 i Latisana, Italien) er en tidligere italiensk fodboldspiller, som for tiden er sportsdirektør i fodboldklubben Juventus F.C.. Han har tidligere spillet for klubben i ti år, og var også indenom Italiens fodboldlandshold, før han lod sig pensionere i marts 2006.

International karriere 
Pessotto spillede i alt 22 kampe for Italien mellem 1996 og 2002 under trænerne Arrigo Sacchi (1996), Cesare Maldini (1996–98), Dino Zoff (1998–2000) og Giovanni Trapattoni (2000–2002). Han spillede for Italien ved VM i fodbold 1998, hvor Italien blev slået ud af værterne fra Frankrig på straffe samt EM i fodbold 2000. Ved dette mesterskab scorede han i straffesparkskokurrencen i semifinalen, der endte med en sejr over medværterne fra Holland, hvilket sendte Italien i finalen mod Frankrig. Italien tabte dog finalen.

Titler 
 Serie A
 Vinder (4): 1996–97, 1997–98, 2001–02, 2002–03
 2'er (3): 1995–96, 1999–00, 2000–01
 Coppa Italia
 Vinder (1): 1994–95
 2'er (2): 2001–02; 2003–04
 Supercoppa Italiana
 Vinder (4): 1995, 1997, 2002, 2003
 2'er (1): 1998, 2005
 UEFA Champions League
 Vinder (1): 1995–96
 2'er (3): 1996–97, 1997–98, 2002–03
 UEFA Super Cup
 Vinder (1): 1996
 Intercontinental Cup
 Vinder (1): 1996
 UEFA Intertoto Cup
 Vinder (1): 1999
 EM i fodbold
 2'er (1): 2000

Noter 

Fodboldspillere fra Juventus F.C.
Fodboldspillere fra Italien
Fodboldspillere fra Hellas Verona FC
Fodboldspillere fra Bologna FC
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Royal Infirmary of Edinburgh

Royal Infirmary of Edinburgh daglig tale kendt som Edinburgh Royal Infirmary eller ERI, er et hospital i Edinburgh, Skotland, der blevet etableret i 1729 og er det ældste frivillig hospital i Skotland. Bygningerne fra 1879 blev hævdet at være den største frivillige hospital i Storbritannien, og senere i det Britiske Imperium. Hospitalet flyttede i 2003 til Little France i det sydvestlige Edinburgh. Det er undervisningssted for klinisk medicin og universitetshospital for University of Edinburgh Medical School. Hospitalet drives af NHS Lothian.

Referencer 

Edinburgh
Hospitaler i Storbritannien
Etableret i 1729
Eime

Eime er en kommune der ligger i den vestlige del af Landkreis Hildesheim, i den sydlige del af den tyske delstat Niedersachsen med knap 2.650 indbyggere (2012). Den er en del af amtet (Samtgemeinde) Gronau .

Geografi 
Eime ligger i landskabet Leinebergland øst for Naturpark Weserbergland Schaumburg-Hameln. Kommunen ligger sydvest for byen Elze og vest for amtets administrationsby Gronau. Højdedraget Külf med udsigtstårnet Cölleturmligger mod sydøst, og Thüster Berg med et andet udsigtstårn Lönsturm ligger mod sydvest.

Inddeling 
I kommunen ligger landsbyerne:
 Eime
 Deilmissen
 Deinsen
 Dunsen
 Heinsen

Eksterne henvisninger 

 Officielt websted 

Kommuner i Niedersachsen
Kørsel (hestesport)

Kørsel med hest og vogn er en sportsgren under FEI (Fédération Equestre Internationale) Kørsel er ikke en olympisk disciplin. Hvert andet år afholdes VM med deltagelse fra alle fem verdensdele.

Discipliner

 Præsentation, hvor sikkerheden af udstyret kontrolleres og helhedsindtrykket bedømmes. Der gives point for sammensætning af heste, vogntype og seletøj samt kusk og groom - medhjælpers - påklædning.
 Dressur, som ved dressurridning bedømmes kuskenes evner til at styre hestene og få dem til at gå i holdning. Oprindeligt indeholdt programmerne kun skridt og trav, men det er udvidet til galop i de svære klasser.
 Marathon er en udholdenhedstest. En rute skal tilbagelægges inden for en given tid i en given gangart. Ligeledes skal der gennemkøres et antal forhindringer på tid.
 Forhindringskørsel også kaldet præcisionskørsel. En bane med et antal porte af kegler opstilles. Afstanden mellem keglerne er vognbredden + 20 cm. Det giver fejlpoint, når en kegle vælter.

Klasser
Kørestævner omfatter klasserne:
4-spand hest
4-spand pony
2-spand hest
2-spand pony
1-spand hest
1-spand pony

VM afholdes individuelt for hesteklasserne, mens alle ponyklasser har et fælles pony-VM.

DM afholdes i lige år og går på skift mellem foreningerne registeret under Dansk Køre Forbund. DM omfatter alle klasser lige som der kan oprettes klasser for specialforspand som tandem. Sidste DM med en tandemklasse var i 1996.

Noter

Eksterne henvisninger 

FEIs hjemmeside

Hestesport
Skiskydning under vinter-OL 2014 - Samlet start (mænd)

Mændenes massestart ved vinter-OL 2014 i Sotji blev afholdt i Skiskydnings- og Skiløbscentret Laura.

Resultat 
Løbet startede kl. 14:30.

Referencer 

Samlet start (mænd)
Skiskydning under vinter-OL 2010

Skiskydningskonkurrencerne under vinter-OL 2010 afholdes i Whistler Olympic Park ved Whistler i Canada. Konkurrencerne blev afholdt mellem 13. og 26. februar 2010.

Medaljetabel

Eksterne henvisninger 

 
OL 2010
Becca Tobin

Rebecca Melise Tobin, (født 18. januar 1986) er en amerikansk skuespiller, sanger og danser.

Tidlig liv 
Becca voksede op i Marietta, Georgia som den yngste af to piger og datter af to advokater. Hun var cheerleader i syvende og ottende klasse, men siger, at det ikke var noget for hende og gik til dans efter det. Hun flyttede skole halvvejs gennem hendes seniorår. Efter at blive overført fra en teaterkunstskole til et andet offentligt, begyndte hun at blive mobbet af piger, der kaldte hende "teater freak" og "nørd". De fortalte hende, at hun aldrig ville blive en succes eller en stjerne,, og en pige truede med at slå hende. Hun fik også hårde tekstbeskeder og hendes eneste ven begyndte at ignorere hende. På grund af mobning, begyndte hun at springe skolearrangementer over,, og fik ikke sin eksamen. Hun støtter anti-mobning og er den kvindelige talsperson for Bullyville. Hun er uddannet fra Wheeler High School i 2004. Hun er elev fra AMDA, en scenekunstcollege.

Tobin er afgangselev fra AV University i juni 2013 efter syv år.

Privatliv 
Hun var i et forhold med Matt Bendik, indtil hans død den 10. juli 2014.

Hun blev forlovet med iværksætter Zach Martin i maj 2016. De giftede sig i en privat ceremoni, forestået af Tobins Glee- medstjerne Jane Lynch, i Jackson Hole, Wyoming den 3. december 2016.

Referencer

Eksterne henvisninger 
 
 

Skuespillere fra Georgia
Tv-skuespillere fra USA
Podcastere fra USA
Beskæftigelse

Ved beskæftigelse forstås normalt erhvervsmæssigt arbejde. Antallet af beskæftigede er således lig med antallet af personer, der har et lønarbejde. Antallet af beskæftigede er større end antallet af lønmodtagere, idet også selvstændige er beskæftigede, selvom de ikke er lønmodtagere. Antallet af beskæftigede er imidlertid mindre end antallet i arbejdsstyrken, da sidstnævnte kategori ud over de beskæftigede også tæller arbejdsløse personer. 

Beskæftigelsens størrelse i et land er en af de faktorer, der bestemmer landets materielle velstand og de offentlige finansers situation, idet høj beskæftigelse typisk medfører store skatteindtægter. Derfor er begrebet ofte genstand for stor politisk interesse. Størrelsen af beskæftigelsen i de enkelte lande afhænger af en lang række forhold som befolkningens uddannelsesniveau, traditioner for kvindernes deltagelse på arbejdsmarkedet, tilbagetrækningsmønstre og ledighedens størrelse. Beskæftigelsesfrekvensen falder således naturligt i lavkonjunkturer og stiger i højkonjunkturer.

International sammenligning  

EU's statistiske kontor Eurostat opgør beskæftigelsesfrekvensen i de enkelte EU-lande som antallet af personer mellem 20 og 64 år, der er i beskæftigelse, delt med den samlede befolkning i samme aldersgruppe. I 2012 var beskæftigelsesfrekvensen i EU 68,4 %. I Danmark var den på 75,4 %. Danmark var dermed det EU-land, der havde den femtehøjeste beskæftigelsesfrekvens, kun overgået af Tyskland (76,7 %), Holland (77,2 %), Østrig (75,6 %) og Sverige (79,4 %). Uden for EU har lande som Norge med 79,9 % og Island med 81,8 % en højere andel af befolkningen i beskæftigelse, mens USA med 70,9 % har en lavere andel. Japan ligger med 75,2 % på linje med Danmark.

Danske statistikker 

Der findes flere forskellige danske statistikker, der belyser beskæftigelsens størrelse. Arbejdskraftundersøgelsen (forkoret AKU) er en spørgeskemaundersøgelse, der ud fra stikprøver undersøger befolkningens tilknytning til arbejdsmarkedet. I Arbejdskraftundersøgelsen er personer beskæftigede, hvis de har arbejdet mindst én betalt time i løbet af referenceugen, eller hvis de er midlertidigt fraværende fra arbejdet, fx på grund af ferie, sygdom eller barselsorlov.

Den registerbaserede arbejdsstyrkestatistik (forkortet RAS) er en anden opgørelse, der i stedet trækker på en række eksisterende registre som eIndkomstregistret, uddannelsesstatistikker og statistikker for offentligt forsørgede.

Fuld beskæftigelse 

Med fuld beskæftigelse menes en situation, hvor der ingen ufrivillig ledighed er i økonomien. Udbud og efterspørgsel på arbejdsmarkedet er altså af samme størrelse, dvs. der er markedsclearing. På grund af eksistensen af såvel struktur- som konjunkturledighed er arbejdsmarkedet i alle moderne økonomier aldrig karakteriseret ved fuld beskæftigelse, men de enkelte lande kan være tættere på eller længere fra denne hypotetiske situation, der somme tider nævnes som et økonomisk-politisk mål.

Se også 

Arbejdsstyrke
Arbejdsmarked
Arbejdsmarkedspolitik
Beskæftigelsespolitik
Dansk beskæftigelsespolitiks historie

Kilder 

Arbejdsmarkedet
Makroøkonomi
Gronau (Leine)

Gronau er en kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er administrationsby for amtet (Samtgemeinde) Gronau .

Geografi 
Kommunen er beliggende ved floden Leine, omkring 15 km sydvest for Hildesheim, og 35 km syd for Hannover mellem Leinebergland mod vest og Innerstebergland mod øst. Den ligger vest for Hildesheimer Wald og nord for højdedraget Sieben Berge.

Sammenlægning
I 2014 besluttede kommunerne Banteln, Betheln, Brüggen, Despetal og  Rheden samt byen Gronau, at fusionere 1. november 2016, under navnet  Gronau (Leine). Samtidig blev byen medlem af den nye, af de samtidig sammenlagte  Samtgemeinden Duingen og  Gronau (Leine) opståede  Samtgemeinde Leinebergland.

Eksterne henvisninger 

 Officielt websted

Kommuner i Niedersachsen
Hanse
Rheden (Niedersachsen)

Rheden  er en by og tidligere kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Gronau .

Geografi 
Kommunen har et areal på 15,14 km², og ligger 3 kilometer sydøst for byen Gronau, kun lidt øst for floden Leine og nordvest for Sieben Berge.

Ved Wallenstedt ligger en svæveflyveplads.

Inddeling 
I kommunen ligger landsbyerne:
Heinum 
Rheden (hovedby)
Wallenstedt

Eksterne henvisninger 

Officielt websted

Byer i Niedersachsen
Nedlagte kommuner i Niedersachsen
Marianne Koluda

Marianne Koluda (27. april 1951 i Rønne – 15. februar 2014) var en dansk digter og forfatter. Hun udgav fire digtsamlinger, en roman og en lærebog. Hun udgav digtsamlingerne Ingenmandsland i 1979, Halsbetændelse og Glasperler i 1980, og Paraplyerne i 1983. Romanen Jo Mere Vi Bliver Tre blev udgivet i 1981.

Digtere fra Danmark
Personer fra Rønne
Lærebogsforfattere fra Danmark
Danskere i 1900-tallet
Danskere i 2000-tallet
Stor skallesluger

Stor skallesluger (Mergus merganser) er en omkring 66 centimeter stor fugl, der tilhører familien af egentlige andefugle. Den yngler i søer og floder i skovområder af Europa, det nordlige og centrale Asien samt Nordamerika.

Stor skallesluger er en stor and, der gerne yngler i hule træer nær vandet, hvor den lever af fisk, der typisk har en størrelse op til cirka 10 centimeter. Hannen er i pragtdragt fra oktober til maj let kendelig på sin hvide underside med rosa skær og mørkegrønne hoved med rødt næb.

Kendetegn 
Hannen er umiskendelig med dens langstrakte krop, lyse fjerdragt med laksefarvede skær, mørke hoved, røde ben og røde næb med tydelig krog. Hunnen har en grålig fjerdragt med lyse områder der ligesom hannen har laksefarvet skær. Hunnens kastanjebrune hoved har en tydelig top, mens afgrænsningen mellem hoved og hals er tydelig.

Forveksling 
Hunnen kan forveksles med hun af toppet skallesluger, som dog mangler den skarpe overgang mellem den brune hals og det hvidlige bryst.

Stor skallesluger i Danmark 
I Danmark ses stor skallesluger almindeligt i vinterhalvåret i søer og fjorde og langs kysterne. De største flokke ses i Arresø, Roskilde Fjord, Isefjorden og Limfjorden.

Arten er en sjælden ynglefugl i den sydlige del af landet, bl.a. i området omkring Sønderborg, på det sydlige Sjælland, Lolland-Falster og Møn. I 2007 blev bestanden anslået til mellem 51 og 65 par. Ynglebestanden er vurderet som sårbar på den danske rødliste.

Kilder og henvisninger 

 

 
 BirdLife International (2014) Species factsheet: Mergus merganser . Hentet 20. februar 2014.
 R. Hørring (1875 – 1943). Danmarks Fauna. Fugle I. Andefugle og Hønsefugle, side 180-185. Gads Forlag/Dansk naturhistorisk Forening 1919. (Copyright udløbet).

Dykænder
Fugle fra Eurasien
Nordamerikas fugle
ERI

ERI har flere betydninger.
 ERI (idrætsforening) − lokal idrætsforening der er beliggende i Rantzausminde
 Royal Infirmary of Edinburgh − hospital beliggende i Edinburgh, Skotland
Formation (geologi)

En geologisk formation er den grundlæggende enhed i stratigrafi. En formation består af et antal strata, der har sammenlignelig litologi, facies eller andre lignende egenskaber. Formationer er ikke defineret på tykkelsen af strata de består af. Tykkelsen på forskellige formationer kan derfor variere meget, fra mindre end en meter til flere kilometer.

Hierarki 
 Supergruppe. – fx Eleonore Bay Supergruppen.
 Gruppe – fx Skærumhede Gruppen.
 Formation – fx Alun Skifer Formationen.
 Led (: member) – fx Broens Odde Leddet.
 Lag (: bed) – fx Nr. Lyngby Laget.

Noter 

Stratigrafi
Ole A. Hedegaard

Elith Ole Arthur Hedegaard (14. december 1930 – februar 2014) var en dansk officer og militærhistoriker.

Han aftjente værnepligt ved Den Kongelige Livgarde og blev uddannet officer på Hærens Officersskole. Han var ansat i Forsvarsstaben og var slutteligt major og leder af Hærens Militærhistoriske Arbejder på Det Kongelige Garnisonsbibliotek. Han har bl.a. biograferet generalerne August Tuxen og Erik With.

Hans mange militærhistoriske værker blev støttet økonomisk af Kulturministeriet, Forsvarsministeriet, Carlsbergfondet og Dronning Margrethes og Prins Henriks Fond. Hedegaard modtog Saint-Germain-medaljen fra Det Krigsvidenskabelige Selskab. Han var Ridder af Dannebrog (siden 18. april 1990) og bar Hæderstegnet for god tjeneste ved Hæren.

Forfatterskab (udvalg) 
 En general og hans samtid. General Erik With mellem Stauning og kaos, Thorsgaard 1990. 
 Generalløjtnant A.P. Tuxen: Militærhistoriker og æresdoktor: Et bidrag til dansk militær historieskrivning, Hernov 1982.

Kilder 
 "Navne", Jyllands-Posten, 20. februar 2014.

Officerer fra Danmark
Riddere af Dannebrog
Militærhistorikere fra Danmark
Faglitterære forfattere fra Danmark
Biografiforfattere fra Danmark
Danskere i 1900-tallet
Lyoness Open

Lyoness Open er en professionel golfturnering for mænd, og er den del af den European Golf Tour.

Lyoness Open startede ud som Austrian Open tilbage i 1990, og i 2012 blev det offentliggjort, at det Østrigske shopping Community Lyoness AG og deres affiliateprogram Greenfinity Foundation ville være hovedsponsor på Austrian Open i 3 sæsoner inkl. Sæsonen 2014. Fra 1990 til og med 2012 blev turneringen afholdt under en masse forskellige titler, grundet at hovedsponsorerne ofte blev ændret. Men de seneste år har Austrian Open haft navnet Lyoness Open. Turneringen blev mellem 1997 og 2005 nedgraderet til at være en del af den såkaldte Challenge Tour, hvilket medførte en betydningsfuld reduktion i penge præmierne ved turneringen. I 2006 vendte turneringen dog tilbage som en del af den Europæiske tur. Pengepræmien til vinderen i 2013 var på €1,000.000.

Turneringen bliver hvert år afholdt på Diamond Country Club i Atzenbrugg 35 km vest for Wien. Golfbanen har en længde på 6754 meter, og har 72 par tildelt på banen.

Turneringen bliver hvert år afholdt i juni måned og har nogle af de største golfspillere med på turen.

Vindere 

European Tour

* - 2008 turneringen blev reduceret til tre runder grundet regn.

Challenge Tour

Golfturneringer
Moskusand

Moskusand (Cairina moschata) er en fugl i andefamilien.
Moskusanden hører naturligt hjemme i Mellem- og Sydamerika, men forekommer også i sydlige dele af Nordamerika. Ligesom gråanden er moskusanden blevet domesticeret af mennesket. Sandsynligvis skete dette i Peru allerede før inkatiden.

Den vilde moskusand vejer i gennemsnit 3 kg (han) og 1,3 kg (hun). Fjerdragten er overvejende sort hos vilde moskusænder. Arten yngler i skove nær vådområder, hvor de har rede i huller i træerne.

Tamand 

Hos tamanden af moskusand er den nøgne hud over næbbet rødt og ikke sort som hos vilde ænder. Fjerdragten kan være både blå, brun og hvid, og vægten er højere.

Kød fra moskusænder eller fra hybrider af moskusænder sælges under betegnelsen Berberiand. I Frankrig skete der en stor stigning i opdrættet af moskusand fra 1975 og frem. De opdrættede fugle (hanner) vokser til en vægt af mere 4 kg på kun 12 uger, og kødet skulle være mindre fedt end hos tamænder, der nedstammer fra gråand. Selv om moskusanden er en tropisk fugl, tåler den nemt temperaturer ned til -12 °C., og kan derfor også opdrættes i nordligere lande.

Referencer 

Ænder
Tamænder
Fugle fra Amerika
Lommepenge

Lommepenge er et mindre beløb, der bruges til småudgifter, navnlig fornøjelser. Lommepenge er især penge, som et barn får af sine forældre til eget brug.

Eksempel:
Børn laver gerninger i hjemmet og får 100,- kr om ugen.

Reference 

Indtægter
Uddannelsesfinansiering
Aftaleret
Hermann Wenzel

Hermann Richard Wenzel (16. december 1863 i Großschönau - 17. juni 1944 i Großschönau) var en tysk komponist og musikpædagog.

Hermann Wenzel var søn af en musikalsk begavet væver, og Hermann trådte som 11-årig ind i det lokale kirkekor og fik tillige undervisning i kontrapunkt og orgelspil hos organisten og kunne snart vikariere for denne ved kirkens orgel. Han blev som faderen udlært som væver og kunne af finansielle grunde først som 21-årig begynde sit musikstudium ved konservatoriet i Dresden, hvor han fik grundig undervisning i klaver- og violinspil, sang, harmonilære og komposition.  

Hans første komposition for klaver, salonfantasien Frühlingsklänge, op. 12, blev fulgt op af flere tusinde lette salonstykker, danse og marcher, der havde stor succes i samtiden. Kendt blev han især for gavotten Veilchen aus Abbazia, op. 214, der også blev arrangeret for salonorkester og for kor. Wenzels 12 hæfter Schweizer Salon-Album menes stadig at finde anvendelse til undervisning af begyndere i klaverspil. Hertil kommer hefter med musik for harmonium, en klaverskole, en harmoniumskole og en række selvstændige værker for kor. 

I årene efter 1. verdenskrig svandt interessen for Wenzels værker.

Bibliografi

Kilder 

Komponister fra Tyskland
Romantikkens komponister
Tyskere i 1800-tallet
Tyskere i 1900-tallet
Bergiafonden

Bergiafonden er en dansk fond, der er grundlagt i 1990 på resterne af Danske Grundejeres Brandforsikring G/S som økonomisk støtte til Nivaagaards Malerisamling i Nordsjælland som et af fondens hovedformål. Derudover støttes bogudgivelser inden for bygningskunst, design og kunsthåndværk, mindre restaureringsprojekter samt forsikringsvidenskabelige formål. Fonden blev grundlagt af Henrik Berggreen (1928-2012) tidligere administrerende direktør i Danske Grundejeres Brandforsikring G/S fra 1979 til 1990. Bergia er det latinske navn for Berggreen.

Bestyrelsen består af fem medlemmer, der udpeges af Forening for Boghaandværk, Danmarks Kunstbibliotek, Selskabet til Udgivelse af danske Mindesmærker og Nivaagaards Malerisamling; et bestyrelsesmedlem udpeges af bestyrelsen.

Siden 1. december 2019 har arkitekt og kunsthistoriker Dorthe Bendtsen været fondsrådgiver. Tidligere fondsrådgivere har været Badeloch Vera Noldus og Ida Haugsted.

Projekter 
I 1992 finansierede Bergiafonden udvidelse af Nivaagaards Malerisamling med udstillingssale, magasin, kontorfløj med bestyrelseslokale, hvor fonden havde administrationen indtil 1996.

I 1997 finansierede Bergiafonden bl.a. bogen om Stephen Hansens Palæ i Helsingør, skrevet af kunsthistorikeren Rikke Tønnes. Bergiafonden havde købt palæet i 1992 og restaureret det året efter. Det blev afhændet i 1998.

Retssag 
Den stiftende bestyrelse i Bergiafonden havde mange arbejdsmæssige opgaver samt udfordringer i samarbejdet med Nivaagaards Malerisamling i 1990. Seniorforsker, mag. art. i kunsthistorie Claus Morten Smidt var direktør for Bergiafonden 1990-96 og leder af Nivaagaards Malerisamling 1981-95. I december 1998 sluttede med Østre Landsrets dom en langvarig retssag, som fonden ved advokat Henrik Holm-Nielsen havde anlagt mod tre tidligere bestyrelsesmedlemmer på grund af misbrug af fondens midler. Fonden havde krævet 40 mio. kr. i erstatning af forsikringsdirektør & grundlægger af fonden Henrik Berggreen, advokat Flemming Heegaard og advokat Anders Koch, men fik kun tildelt 7 mio. kr. Alle tre blev frifundet i hovedforholdet. Den daværende bestyrelse havde brugt 24 mio. kr. på en tilbygning til Nivaagaards Malerisamling, men denne udgift blev ikke fundet i strid med fondens vedtægter.

Kilder 
 Bergiafondens hjemmeside

 "Stephen Hansens Palæ", Rikke Tønnes 1997.
 http://odensebunkermuseum.dk/donationer.html 
 http://www.herluflillemolle.dk/bidragydere.html 
 http://aarch.dk/activities/48bf0ef5-7e71-471a-9745-654a0ab348d3/
 https://lab.systime.dk/helle-hauge-bulow/2014/10/10/gave-fra-bergiafonden-enevaeldens-koebenhavn-historie-og-byvandringer/
 Nivaagaards Malerisamling

Fonde fra Danmark
Etableret i 1990
Queen Elizabeth Hospital Birmingham

Queen Elizabeth Hospital Birmingham er et NHS hospital i bydelen Edgbaston i Birmingham, tæt ved University of Birmingham. Hospitalet, som kostede 545 mio. £ at opføre , åbnede i juni 2010 og erstattede det tidligere Queen Elizabeth Hospital og Selly Oak Hospital. Hospitalet har mere end 6.900 ansatte og betjener mere end en halv million patienter hvert år.

Det har navn efter dronningemoderen Elizabeth, som 1923 blev gift med den senere Georg.6, der var konge fra 1936 til 1952.

Hospitalet har en bred vifte af ydelser, herunder sekundære ydelsee for byens lokalbefolkning samt regionale og nationale ydelser for folk i West Midlands og omkringliggende områder. Hospitalet har det største stabile organtransplantationsprogram i Europa. Det har det største nyretransplantations-program i Storbritannien, og det er et nationalt specialistcenter for lever, hjerte- og lungetransplantation, samt cancerstudier. Hospitalet har den største intensivafdeling på én etage i verden med 100 senge, og det er hjemsted for Royal Centre for Defence Medicine (militære tilskadekomne i konfliktområder). Det er også et regionalt center for fysiske traumer og forbrændinger. Hospitalet betjenes af University station, som er en fem minutters gang væk.

Referencer 

Hospitaler i Storbritannien
Bygninger, konstruktioner og anlæg i Birmingham
Etableret i 2010